Pribadi lan sosok Kapolri Banurusman Astrosemitro boten saged dipunpisahaken saking Polri. Wonten sapérangan alesan utama kénging punapa dudutan punika katarik. Ingkang angka 1 Banurusman nglampahi kariripun saking ngandhap, inggih punika wiwit saking pangkat Letnan Satu. Nanging lajeng kabukti piyambakipun boten namung saged dumugi ing pangkat paling inggil, Jenderal jangkep, nanging ugi saged njabat Kapolri. Lajeng, tapak pengabdian lan kiprahipun wonten ing Polri ugi boten saged dipunicalaken. Piyambakipun ugi ndhèrèk sarta ing babagan miyosipun manajemen operasional Situpak (Situasi, Tugas, Pelaksanaan, Administrasi, Komando lan Pengendalian). Mekaten ugi Banurusman liwat operasi intelejenipun ndhèrèk mbrasta lan ngresikaken kekiyatan sisa-sisa G-30 S/PKI nalika gadhah tugas wonten ing Polda Metro Jaya.